
УХАЙ ХУУЛИЙН ТӨСЛИЙН ҮР НӨЛӨӨНИЙ ҮНЭЛГЭЭ

НЭГ. ЕРӨНХИЙ ЗҮЙЛ

Ойн тухай хуульд нэмэлт, өөрчлөлт оруулах тухай хуулийн төсөл (цаашид “хуулийн төсөл” гэх)-ийн үр нөлөөг Засгийн газрын 2016 оны 59 дүгээр тогтоолын 3 дугаар хавсралтаар баталсан “Хууль тогтоомжийн төслийн үр нөлөөг үнэлэх аргачлал” (цаашид “аргачлал” гэх)-д заасны дагуу үнэлсэн болно. Энэхүү үнэлгээг хийхдээ хуулийн төслийн зохицуулах асуудал нь нэр томьёоны тодорхойлолт нэмэх болон хэрэглээний хүрээг ялган зааглах шинжтэй, агуулгын хувьд хязгаарлагдмал өөрчлөлт болохыг харгалзан аргачлалын дагуу шалгуур үзүүлэлтийг сонгох, шалгах хэрэгслээр үнэлэх, үр дүнг нэгтгэн дүгнэх үе шаттайгаар хийлээ. (Хуулийн төсөл нь “ахуйн зориулалт”-ын тодорхойлолт нэмэх, мөн зарим заалтад “ахуйн зориулалтаас бусад зорилгоор” гэсэн нэмэлт оруулах агуулгатай

Хуулийн төслийн үр нөлөөлий үнэлгээг Ойн тухай хуульд нэмэлт, өөрчлөлт оруулах тухай хуулийн төлсийн /цаашид “Хуулийн төсөл” гэх/ зүйл, заадтад Хууль боловсруулалтыг сайжруулахад зөвлөмж өгөх зорилгоор хийлээ.
Хууль тогтоомжийн тухай хуулийн[footnoteRef:1] 17 дугаар зүйл болон Засгийн газрын 2016 оны 59 дүгээр тогтоолын[footnoteRef:2] 3 дугаар хавсралтаар баталсан “Хуулийн төслийн үр нөлөө тооцох аргачлал”-д заасны дагуу хуулийн төслийн зүйл, заалтын харилцан уялдаа, практикт хэрэгжих боломж, үр нөлөөг тооцох, давхардал, хийдэл, зөрчлийг арилгах,  улмаар хуулийн төслийн боловсруулалтыг сайжруулахад зөвлөмж өгөх зорилгоор хийлээ. [1:  “Төрийн мэдээлэл” эмхэтгэлийн 2015 оны 25 дугаарт нийтлэгдсэн.]  [2:  Хууль тогтоомжийн тухай хуулийн 12.1-д заасны дагуу Монгол Улсын Засгийн газраас 2016 оны 01 дүгээр сарын 25-ны өдрийн 59 дүгээр тогтоолын 3 дугаар хавсралтаар баталсан.] 


Үнэлгээ хийхээр сонгож авсан хуулийн төсөл нь Хууль тогтоомжийн тухай хуулийн 22 дугаар зүйлийн 22.1.2-т заасан хуульд нэмэлт, өөрчлөлт оруулах  төрлөөр боловсруулагдсан  болно.

	Хуулийн төслийн үр нөлөөг үнэлэх ажиллагааг дараах үе шаттайгаар хийлээ:

1. Хуулийн төслийн үр нөлөөг үнэлэх шалгуур үзүүлэлтийг сонгох;
1. Хуулийн төслөөс үр нөлөө тооцох хэсгээ тогтоох;
1. Урьдчилан сонгосон шалгуур үзүүлэлтэд тохирох шалгах хэрэгслийн дагуу үр нөлөөг тооцох;
1. Үр дүнг үнэлэх, зөвлөмж өгөх.     

ХОЁР. ХУУЛИЙН ТӨСЛИЙН ҮР НӨЛӨӨГ ҮНЭЛЭХ ШАЛГУУР ҮЗҮҮЛЭЛТИЙГ СОНГОСОН БАЙДАЛ, ҮНДЭСЛЭЛ

Тус үнэлгээний ажлыг хийж гүйцэтгэхдээ хуулийн төслийн зорилго, хамрах хүрээ, зохицуулах асуудлыг харгалзан 4 шалгуур үзүүлэлтийг сонголоо:

1. зорилгод хүрэх байдал; 			
1. ойлгомжтой байдал;
1. зардал;
1. харилцан уялдаа. 		 
Хүснэгт 1. Шалгуур үзүүлэлт
	№
	Шалгуур үзүүлэлт
	Үр нөлөөг үнэлэх хэсэг
	Тохирох шалгах хэрэгсэл

	1
	Зорилгод хүрэх байдал 
	Хуулийн төслийн зохицуулалтыг бүхэлд нь хамруулах  
	Хуулийн төслийн үзэл баримтлалд дэвшүүлсэн зорилтыг хангах эсэхэд дүн шинжилгээ хийх.

	2
	Ойлгомжтой байдал
	Хуулийн төслийг зохицуулалтыг бүхэлд нь хамруулах
	Хууль тогтоомжийн тухай хуулийн 24, 28, 29, 30, 32 дугаар зүйл, Хууль тогтоомжийн төсөл боловсруулах аргачлалд заасан шаардлагыг хангасан эсэхийг шалгах.

	3
	Харилцан уялдаа 
	Хуулийн төслийг зохицуулалтыг бүхэлд нь хамруулах
	Хууль тогтоомжийн тухай хуулийн 29 дүгээр зүйлийн 29.1.1, 29.1.5, 29.1.10-т болон Аргачлалын 4.10-т заасан шаардлага, шалгуурыг хангасан шалгах.



ГУРАВ. ХУУЛИЙН ТӨСЛӨӨС ҮР НӨЛӨӨГ ҮНЭЛЭХ ХЭСГИЙГ
ТОГТООСОН БАЙДАЛ

3.1. “Зорилгод хүрэх байдал” шалгуур үзүүлэлтээр үнэлсэн байдал

“Зорилгод хүрэх байдал” гэсэн шалгуур үзүүлэлтийн хүрээнд Ойн тухай хуульд нэмэлт, өөрчлөлт оруулах тухай үзэл баримтлалд тусгасан хуулийн төсөл боловсруулах болсон үндэслэл, хэрэгцээ шаардлагад тухайн хуулийн төслийн зохицуулалтууд нь нийцэж байгаа эсэхэд дүн шинжилгээ хийхийг зорьсон.  
	Хуулийн төслийн зорилго нь ой ашиглалтын хүрээнд иргэн ам бүлийн хэрэгцээнд зориулагдсан ашиглалтыг ахуйн зориулалт болон ахуйн бус буюу ашиг хонжоо олох, арилжааны шинжтэй ашиглалтыг ялган зааглах эрх зүйн тодорхой байдлыг бүрдүүлэхэд чиглэж байна. Хуулийн төсөлд уг зорилгыг хангах үндсэн зохицуулалт болгон “ахуйн зориулалт” гэсэн нэр томьёог хуульд шинээр тодорхойлж, мөн тодорхой заалтуудад “ахуйн зориулалтаас бусад зорилгоор” гэсэн нэмэлтийг оруулсан нь ахуйн болон ахуйн бус ашиглалтыг хэрэглээний түвшинд ялган хэрэглэх боломжийг бүрдүүлэхээр байна. Хуулийн төсөлд “ахуйн зориулалт”-ын тодорхойлолт, мөн ахуйн зориулалтаас бусад зорилгоор гэж нэмэх зохицуулалт туссан. 
Энэхүү зохицуулалт нь бодит амьдрал дээр үүсдэг “ахуйн хэрэгцээ” нэрийн дор өргөн хүрээтэй, арилжааны шинжтэй ой ашиглалт явагдах, хяналт шалгалтын байгууллагын тайлбар зөрөх, хариуцлага тооцох асуудал маргаантай болох эрсдэлийг бууруулах логик суурьтай гэж үзэв. Өөрөөр хэлбэл, “ахуйн зориулалт”-ын агуулгыг хоол хүнс бэлтгэх, ахуйн дулаан гаргах гэх мэт амьжиргааны суурь хэрэглээгээр хязгаарлан тодорхойлсноор зорилгоос хальсан тайлбар, хэрэглээг хумих нөхцөл бүрдэж байна.
Иймд “зорилгод хүрэх байдал” шалгуурын хүрээнд хуулийн төслийн зохицуулалтууд нь зорилгодоо чиглэсэн бөгөөд зорилгыг хангах боломжтой байдлаар томьёологдсон байна гэж үзлээ.
Хүснэгт 2. Зоригод хүрэх байдал
	Хуулийн төслийн үзэл баримтлал
	Хуулийн төслийн зохицуулалт

	Монгол Улсын Үндсэн хуулийн Зургаадугаар зүйлийн 1 дэх хэсэгт “Монгол Улсад газар, түүний хэвлий, ой, ус, амьтан, ургамал болон байгалийн бусад баялаг гагцхүү ард түмний мэдэл, төрийн хамгаалалтад байна.” гэж заасан бөгөөд төр нь ойг хамгаалах, зүй зохистой ашиглах, нөхөн сэргээх бодлого хэрэгжүүлэх үндсэн үүрэгтэй юм. Мөн Монгол Улсын Их Хурлын 2010 оны 48 дугаар тогтоолоор баталсан “Монгол Улсын Үндэсний аюулгүй байдлын үзэл баримтлал”-ын  3.5.3.1-д “Ой, амьтан, ургамал зэрэг байгалийн нөөц баялгийг судлах, хамгаалах, зохистой ашиглах, нөхөн сэргээхэд чиглэсэн арга хэмжээг шинжлэх ухааны үндэслэлтэй цогц байдлаар шийднэ.” гэж заасан.
	· “3.1.30.“ахуйн зориулалт” гэж иргэн ам бүлийн хэрэгцээнд хоол хүнс бэлтгэх, ахуйн хэрэгцээний дулаан гаргах зорилгоор ашиглах зориулалтыг.”

	
	· Ойн тухай хуулийн 18 дугаар зүйлийн 18.2.14 дэх хэсгийн “агнах,” гэсний дараа “ ахуйн зориулалтаас бусад зорилгоор” гэж, 29 дүгээр зүйлийн 29.1.7 дахь хэсгийн “иргэн” гэсний дараа “ ахуйн зориулалтаас бусад зорилгоор” гэж тус тус нэмэх

	
	· Ойн тухай хуулийн 3 дугаар зүйлийн 3.1.29 дэх заалтын “.” гэснийг “;” гэж өөрчилөх

	
	· Хуулийг дагаж мөрдөх хугацаа



3.2. “Ойлгомжтой байдал” шалгуур үзүүлэлтээр үнэлсэн байдал
Ойн тухай хуульд нэмэлт, өөрчлөлт оруулах тухай хуулийн төслийн боловсруулалт нь Хууль тогтоомжийн тухай хуулийн 24, 28, 29, 30, 32 дугаар зүйл, Хууль тогтоомжийн төсөл боловсруулах аргачлалд заасан шаардлагыг хангаж байгаа эсэхийг шалгасан.  
Түүнчлэн Хууль тогтоомжийн тухай хуулийн 29, 30 дугаар зүйлд заасан нийтлэг шаардлагатай нийцэж буй эсэхийг хуулийн төслийн эх бичвэрийн бүтэц, нэр томьёо, найруулгын түвшинд үнэлэхэд хуулийн төсөл нь нэмэлт, өөрчлөлт оруулах төслийн нийтлэг хэлбэр (зүйл, заалтын түвшинд нэмэх/өөрчлөх/дагаж мөрдөх хугацаа тогтоох) -ийг баримталсан байна. (Төсөлд нэр томьёоны тодорхойлолт нэмэх, тодорхой үгийн дараа хэллэг нэмэх, тэмдэгт өөрчлөх, мөрдөх хугацаа тогтоох зохицуулалт байна. 
Хүснэгт 3. Хуулийн төслийн зохицуулалтыг хүснэгтээр илэрхийлсэн байдал
	№
	Хуулийн заалт
	Одоогийн зохицуулалт
	Нэмэлт, өөрчлөлтийн агуулга
	Зорилго, тайлбар

	1
	3 дугаар зүйлийн 3.1 дэх хэсэг
	“Ахуйн зориулалт” гэсэн ойлголт тодорхойлогдоогүй
	3.1.30. “Ахуйн зориулалт” гэж иргэн ам бүлийн хэрэгцээнд хоол хүнс бэлтгэх, ахуйн хэрэгцээний дулаан гаргах зорилгоор ашиглах зориулалтыг ойлгоно
	Ахуйн болон ахуйн бус ой ашиглалтыг ялган зааглах нэр томьёоны тодорхойлолтыг хуульд шинээр тусгаж, хууль хэрэглээний тодорхой байдлыг хангах

	2
	18 дугаар зүйлийн 18.2.14
	“агнах” гэж заасан
	“агнах, ахуйн зориулалтаас бусад зорилгоор” гэж нэмэх
	Ахуйн хэрэгцээ болон ашиг хонжоо олох шинжтэй үйл ажиллагааг ялган зохицуулах, ахуйн бус ашиглалтад илүү хатуу шаардлага тавих

	3
	29 дүгээр зүйлийн 29.1.7
	“иргэн” гэж заасан
	“иргэн ахуйн зориулалтаас бусад зорилгоор” гэж нэмэх
	Иргэн ой ашиглахдаа ахуйн хэрэгцээний хүрээнээс давсан тохиолдолд тусгай зохицуулалтад хамрагдах эрх зүйн үндсийг бүрдүүлэх

	4
	3 дугаар зүйлийн 3.1.29
	Төгсгөлд “.” тэмдэгтэй
	“.”-ийг “;” болгон өөрчилсөн
	Дараагийн нэр томьёоны заалт нэмэгдэхтэй холбоотой техникийн засвар

	5
	Шинэ зохицуулалт
	Дагаж мөрдөх хугацаа тодорхойгүй
	Хуулийг батлагдсан өдрөөс эхлэн дагаж мөрдөнө
	Хууль хэрэгжих хугацааг тодорхой болгож, эрх зүйн тодорхой байдлыг хангах



Гэхдээ “ахуйн зориулалт”-ын тодорхойлолт нь ойлгомжтой боловч хэрэгжилтийн шатанд “ахуйн дулаан” болон “ам бүлийн хэрэгцээ” гэсэн ойлголтыг нэг мөр тайлбарлах, хэмжих асуудал (жишээлбэл, нэг өрхөд зөвшөөрөгдөх хэрэглээний дээд хэмжээ, бодит нотлох баримтын хэлбэр) нь хууль хэрэглээний түвшинд тайлбар, журам, аргачлалаар нарийвчлах шаардлага үүсч болзошгүй гэж үзэв. Энэ нь хуулийн төслийн эх бичвэрийг “ойлгомжгүй” болгож буй шалтгаан бус боловч хэрэгжилтийн эрсдэлийг бууруулах зорилгоор Төрийн захиргааны төв байгууллагаас салбарын холбогдох журмаар нэг мөр болгохыг зөвлөмж болгон тусгав.
Хүснэгт 4. Эх бичвэрийн агуулгад тавих шаардлга
	Хууль тогтоомжийн тухай хууль
29 дүгээр зүйл. Хуулийн төслийн эх бичвэрийн агуулгад тавих нийтлэг шаардлага

	29.1.1.Монгол Улсын Үндсэн хууль, Монгол Улсын олон улсын гэрээнд нийцсэн, бусад хууль, үндэсний аюулгүй байдлын үзэл баримтлалтай уялдсан байх;
	Уг шаардлагыг хангасан

	29.1.2.тухайн хуулиар зохицуулах ойн баялагыг зохистой ашиглах харилцаанд хамаарах асуудлыг бүрэн тусгасан байх;
	Уг шаардлагыг хангасан

	29.1.3.тухайн хуулиар зохицуулах ойн баялагыг зохистой ашиглах харилцааны хүрээнээс хальсан асуудлыг тусгахгүй байх;
	Уг шаардлагыг хангасан

	29.1.4.тухайн хуулиар зохицуулах ойн баялагыг зохистой ашиглах харилцаанд үл хамаарах хуульд нэмэлт, өөрчлөлт оруулах буюу хүчингүй болсонд тооцох тухай заалт тусгахгүй байх;
	Уг шаардлагыг хангасан

	29.1.5.зүйл, хэсэг, заалт нь хоорондоо зөрчилгүй байх;
	Уг шаардлагыг хангасан

	29.1.6.хэм хэмжээ тогтоогоогүй, тунхагласан шинжтэй буюу нэг удаа хэрэгжүүлэх заалт тусгахгүй байх;
	Уг шаардлагыг хангасан

	29.1.7.бусад хуулийн заалтыг давхардуулан заахгүйгээр шаардлагатай бол түүнийг эш татах, энэ тохиолдолд эшлэлийг тодорхой хийж, хуулийн нэр болон хэвлэн нийтэлсэн албан ёсны эх сурвалжийг бүрэн гүйцэд заасан байх;
	Уг шаардлагыг хангасан

	29.1.8.тухайн хуулиар зохицуулах ойн баялагыг зохистой ашиглах харилцаа, хуулийн үйлчлэх хүрээ, эрх зүйн харилцаанд оролцогч хүн, хуулийн этгээдийн эрх, үүрэг, зохицуулалтад удирдлага болгох, харгалзан үзэх нөхцөл байдал, нийтийн эрх зүйн этгээдийн чиг үүрэг, эрх хэмжээ, тэдгээрийг биелүүлэх журам;
	Уг шаардлагыг хангасан

	29.1.9.шаардлагатай тохиолдолд эрх зүйн хэм хэмжээг зөрчсөн этгээдэд хүлээлгэх хариуцлагын төрөл, хэмжээ, хуулийн хүчин төгөлдөр болох хугацаа, хууль буцаан хэрэглэх тухай заалт, хуулийг дагаж мөрдөх журмын зохицуулалт, бусад хуулийн зүйл, заалтыг хүчингүй болсонд тооцох, хасах заалт;
	Уг шаардлагыг хангасан

	29.1.10.шаардлагатай тохиолдолд бусад хуульд нэмэлт, өөрчлөлт оруулах болон хууль хүчингүй болсонд тооцох тухай дагалдах хуулийн төслийг боловсруулсан байх;
	Уг шаардлагыг хангасан

	29.1.11.хуулийн төсөл нь хуулийн зорилго гэсэн зүйлтэй байж болох бөгөөд зорилгод тус хуулиар хангахаар зорьж байгаа иргэний үндсэн эрх, бэхжүүлэх үндсэн зарчим, хүрэх үр дүнг тусгана.
	Уг шаардлагыг хангасан. 

	30 дугаар зүйл. Хуулийн төслийн хэл зүй, найруулгад тавих нийтлэг шаардлага

	30.1.1.Монгол Улсын Үндсэн хууль, бусад хуульд хэрэглэсэн нэр томьёог хэрэглэх;
	Уг шаардлагыг хангасан

	30.1.2.нэг нэр томьёогоор өөр өөр ойлголтыг илэрхийлэхгүй байх;
	Уг шаардлагыг хангасан

	30.1.3.үг хэллэгийг монгол хэл бичгийн дүрэмд нийцүүлэн хоёрдмол утгагүй товч, тодорхой, ойлгоход хялбараар бичих;
	Уг шаардлагыг хангасан

	30.1.4.хүч оруулсан нэр томьёо хэрэглэхгүй байх;
	Уг шаардлагыг хангасан

	30.1.5.жинхэнэ нэрийг ганц тоон дээр хэрэглэх.
	Уг шаардлагыг хангасан


3.3. “Зардал” шалгуур үзүүлэлтээр үнэлсэн байдал
Төрд үүсэх зардал: Төсөвт нэмэлт ачаалал үүсгэхгүй.
Иргэнд үүсэх зардал: Иргэдэд нэмэлт зардал үүсгэхгүй.
Аж ахуйн нэгжид: Аж ахуй нэгжид нэмэлт зардал үүсгэхгүй.
3.4. “Харилцан уялдаа” шалгуур үзүүлэлтээр үнэлсэн байдал
“Харилцан уялдаа” гэсэн шалгуур үзүүлэлтийн хүрээнд хуулийн төслийг аргачлалд тусгасан хуулийн төслийн үр нөлөөг үнэлэх аргачлалд заасан асуудлыг тодорхойлох байдлаар хуулийн төслийг бүхэлд нь авч үзсэн.  
Хүснэлт 5. Хуулийн төслийг аргачлалын дагуу үнэлсэн байдал
	Аргачлалд заасан асуулт
	Хуулийн төслийг үнэлсэн байдал

	Хуулийн төслийн зохицуулалт тухайн хуулийн зорилттой нийцэж байгаа эсэх;
	Хуулийн төсөл нь энэхүү хуулийн төсөлд Үндсэн хуульд заасан хүний эрхийг хөхиүлэн дэмжихэд чиглэсэн агуулгатай нийтлэг зохицуулалтыг тусгасан тул хуулийн зорилттой нийцэж байна. 

	Хуулийн төсөлд тодорхойлсон нэр томьёо тухайн хуулийн төслийн болон бусад хуулийн нэр томьёотой нийцэж байгаа эсэх;
	Хуулийн нэр томъёоны тодорхойлолтыг Монгол Улсын Үндсэн хууль, олон улсын стандарт болон бусад хуульд нийцүүлсэн байна. 

	Хуулийн төслийн зүйл, заалт тухайн хуулийн төсөл болон бусад хуулийн заалттай нийцэж байгаа эсэх;
	Нийцсэн байна. 

	Хуулийн төслийн зүйл, заалт тухайн хуулийн төслийн болон бусад хуулийн заалттай давхардсан эсэх;
	Нийцсэн байна. 

	Хуулийн төслийг хэрэгжүүлэх этгээдийг тодорхой тусгасан эсэх;
	Хуулийн төслөөр хуулийн төслийг хэрэгжүүлэх этгээдийг тодорхой тусгасан байна. 

	Хуулийн төсөлд шаардлагатай зохицуулалтыг орхигдуулсан эсэх;
	Хуулийн төсөлд шаардлагатай зохицуулалтыг тусгасан байна. 

	Хуулийн төсөлд төрийн байгууллагын гүйцэтгэх чиг үүргийг давхардуулан тусгасан эсэх;
	Хуулийн төсөлд төрийн байгууллагын гүйцэтгэх чиг үүргийг давхардуулан тусгасан зохицуулалт байхгүй байна. 

	Төрийн байгууллагын чиг үүргийг төрийн бус байгууллага, мэргэжлийн холбоодоор гүйцэтгүүлэх боломжтой эсэх;
	Тийм зохицуулалт тусгагдаагүй.

	Татварын хуулиас бусад хуулийн төсөлд албан татвар, төлбөр, хураамж тогтоосон эсэх;
	Тийм зохицуулалт тусгагдаагүй. 

	Монгол Улсын Үндсэн хууль болон Монгол Улсын олон улсын гэрээнд заасан хүний эрхийг хязгаарласан зохицуулалт тусгасан эсэх;
	Тийм зохицуулалт тусгагдаагүй. 

	Хуулийн төслийн зүйл, заалт жендэрийн эрх тэгш байдлыг хангасан эсэх;
	Тийм зохицуулалт тусгагдаагүй. 

	Хуулийн төсөлд шударга бус өрсөлдөөнийг бий болгоход чиглэсэн заалт тусгагдсан эсэх;
	Тийм зохицуулалт тусгагдаагүй. 

	Хуулийн төсөлд авлига, хүнд суртлыг бий болгоход чиглэсэн заалт тусгагдсан эсэх;
	Тийм зохицуулалт тусгагдаагүй.

	Хуулийн төсөлд тусгасан хориглосон хэм хэмжээг зөрчсөн этгээдэд хүлээлгэх хариуцлагын талаар тодорхой тусгасан эсэх.
	Тийм зохицуулалт тусгагдаагүй.



Дээрх судалгаанаас үзэхэд Ойн тухай хуульд нэмэлт, өөрчлөлт оруулах тухай хуулийн төсөл нь хууль тогтоомжтой уялдсан бөгөөд давхардалгүй байна. 
Дөрөв. Үр дүнг үнэлж, зөвлөмж өгсөн байдал
Дүгнэлт: Ойн тухай хуульд нэмэлт, өөрчлөлт оруулах тухай хуулийн төслийн “Хууль тогтоомжийн төслийн үр нөлөөг үнэлэх аргачлал”-ын дагуу үнэлэхэд хуулийн төсөл нь хуулийн төслөөр тавьсан зорилгодоо хүрэх боломжтой, хуулийн төсөл боловсруулах шаардлагад нийцсэн байдлаар боловсруулагдсан байна.
- Хуулийн төслийн зорилт нь үзэл баримтлалд тусгасан хуулийн төсөл боловсруулах хэрэгцээ шаардлага, үндэслэлийг бүрэн илэрхийлж чадсан байна. 
- Хуулийн төслийн зохицуулалт нь хуулийн төсөлд тодорхойлсон зорилго, зорилтыг бүрэн илэрхийлсэн байна. 
- Хууль тогтоомжийн тухай хуульд заасан хуулийн төсөлд тавигдах шаардлагад нийцсэн бөгөөд төсөвт нэмэлт ачаалал үүсгэхгүй байна. 
- Зорилгод хүрэх байдал: Хуулийн төслийн зохицуулалтууд нь “ахуйн зориулалт”-ын ойлголтыг тодорхой болгож, ахуйн болон ахуйн бус ашиглалтыг ялган хэрэглэх эрх зүйн үндсийг бүрдүүлэх тул зорилгодоо хүрэх боломжтой байна гэж үзлээ. 
- Ойлгомжтой байдал: Хуулийн төсөл нь хэл зүй, найруулгын хувьд нэмэлт, өөрчлөлт оруулах төслийн нийтлэг шаардлагыг хангаж, хоёрдмол утга бүхий заалт илрээгүй.
 - Хуулийн төсөл нь бусад хууль тогтоомжтой харилцан уялдсан байна. 
Тав. Зөвлөмж
1. “ахуйн зориулалт”-ын хэрэгжилтийг нэг мөр болгох зорилгоор төрийн захиргааны төв байгууллага холбогдох журам, аргачлалд (жишээлбэл: өрхийн хэрэгцээний хэрэглээний бодит шалгуур, нотлох баримтын хэлбэр, хяналтын шалгалтын нэг мөр тайлбар) нарийвчилсан зохицуулалтыг тусгах;

2. “ахуйн зориулалтаас бусад зорилгоор” гэж ялган заасан заалтуудын хэрэгжилтэд төрийн захиргааны төв байгууллага хяналт тавих байгууллагын нэг мөр тайлбар (дотоод заавар/удирдамж)-ыг боловсруулж мөрдүүлэх;

3. Хуулийн хэрэгжилтийн эхний жилд “тайлбар, хэрэглээний маргаан”-ы шалтгааныг нэгтгэн дүгнэж, шаардлагатай бол нэмэлт, өөрчлөлт  хийх боломжийг нээлттэй байлгах.

Ойн тухай хуульд нэмэлт, өөрчлөлт оруулах тухай хуулийн төслийн үр нөлөөний үнэлгээг зохих журмын дагуу хийж гүйцэтгэхэд хуулийн төсөл зорилгодоо хүрэх боломжтой, хуулийн төсөл боловсруулах шаардлагад нийцсэн байх тул хуулийн төслийг хэвээр үлдээх нь зүйтэй байна.
---оОо---

